ai4bharat/Pralekha huggingface dataset:
કોર્પોરેટ બાબતોનું મંત્રાલય
ઈન્સ્ટિટ્યૂટ ઑફ ચાર્ટર્ડ અકાઉન્ટન્ટ્સ ઑફ ઈન્ડિયા  અને ઈન્સ્ટિટ્યૂટ ઑફ પ્રોફેશનલ અકાઉન્ટન્ટ્સ ઑફ રશિયા  વચ્ચેના સમજૂતીપત્રને કેન્દ્રીય મંત્રીમંડળની મંજૂરી
ઈન્સ્ટિટ્યૂટ ઑફ ચાર્ટર્ડ અકાઉન્ટન્ટ્સ ઑફ ઈન્ડિયા  અને ઇન્સ્ટિટ્યૂટ ઑફ પ્રોફેશનલ અકાઉન્ટન્ટ્સ ઑફ રશિયા  વચ્ચે સમજૂતીપત્ર પર સહીસિક્કા કરવા પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે.
વિગતો:
ઈન્સ્ટિટ્યૂટ ઑફ ચાર્ટર્ડ અકાઉન્ટન્ટ્સ ઑફ ઈન્ડિયા  અને ઇન્સ્ટિટ્યૂટ ઑફ પ્રોફેશનલ અકાઉન્ટન્ટ્સ ઑફ રશિયા  વચ્ચે સમજૂતીપત્ર  પર સહીસિક્કાને મંજૂરીથી વ્યવસાયિક અકાઉન્ટન્સિ તાલીમ, વ્યવસાયિક નીતિશાસ્ત્ર, ટેકનિકલ સંશોધન, અકાઉન્ટિંગના જ્ઞાનમાં પ્રગતિ, વ્યવસાયિક અને બૌદ્ધિક વિકાસના ક્ષેત્રોમાં પરસ્પર સહકાર સ્થાપવામાં મદદ મળશે.
અમલીકરણની વ્યૂહરચના અને લક્ષ્યાંકો:
આ સૂચિત એમઓયુ પ્રોફેશનલ અકાઉન્ટન્સિ તાલીમ, વ્યવસાયિક નીતિશાસ્ત્ર, ટેકનિકલ રિસર્ચ, અકાઉન્ટન્ટ્સના વ્યવસાયિક વિકાસ સંદર્ભનાં વિચારો અને માહિતીની આપલે દ્વારા અકાઉન્ટન્સિના વ્યવસાયની બાબતોમાં સહકારને મજબૂત કરવાનો ઉદ્દેશ ધરાવે છે. પરિસંવાદો, પરિષદો અને બેઉ પક્ષકારોને લાભકર્તા પરસ્પર સંયુક્ત પ્રવૃત્તિઓ દ્વારા પરસ્પર સહકારને ઉત્તેજન આપવાનો અને વિશ્વમાં આ વ્યવસાયને ઉત્તેજન આપવા માટે ભારત અને રશિયામાં અકાઉન્ટન્સિના વ્યવસાયના વિકાસ અંગે અદ્યતન માહિતીઓ પૂરી પાડવાનો પણ હેતુ ધરાવે છે. પક્ષકારો માહિતીની મદદના માર્ગ તરીકે એકમેકની વૅબસાઇટ્સને લિન્કેજ પણ ઊભી કરી આપશે.
મોટી અસર:
આઈસીએઆઇ અને આઇપીએઆર, રશિયા વચ્ચેના એમઓયુથી ટૂકાંથી લાંબા ગાળાના ભાવિમાં રશિયામાં વ્યવસાયિક તકો મેળવવા માટેની આઈસીએઆઇના સભ્યોની ભાવિ આશાને વધારાનો વેગ પૂરો પાડશે. આ એમઓયુનો ઉદ્દેશ આઈસીએઆઇના સભ્યો અને બે જે તે સંસ્થાઓના શ્રેષ્ઠ હિતમાં પરસ્પર લાભકર્તા સંબંધ વિક્સાવવા ભેગા મળીને કાર્ય કરવાનો છે. આ એમઓયુ સાથે, અકાઉન્ટન્સિના વ્યવસાયમાં સેવાઓની નિકાસ પૂરી પાડીને રશિયા સાથે ભાગીદારી મજબૂત કરવા આઈસીએઆઈને સમર્થ બનાવશે.
લાભો:
આઈસીએઆઈના સભ્યો દેશોમાં વિવિધ સંસ્થાઓમાં માધ્યમથી ટોચના સ્તરના પદો ધરાવે છે અને એક દેશની જે તે સંસ્થાના નિર્ણયો/નીતિ બનાવતી વ્યૂહરચનાઓને પ્રભાવિત કરી શકે છે. આઈસીએઆઈ વિશ્વના 45 દેશોના 68 શહેરોમાં ચૅપ્ટર્સ અને પ્રતિનિધિરૂપ કચેરીઓના વિશાળ નેટવર્ક મારફત એમના જે તે દેશમાં પ્રવર્તમાન પદ્ધતિઓ વહેંચીને મહત્વની ભૂમિકા અદા કરવા પ્રતિબદ્ધ છે જેથી ભારત સરકાર વિદેશી રોકાણને આકર્ષવા અને એમને ભારતમાં એમનું માળખું સ્થાપવા માટે પ્રોત્સાહિત કરવા એમના દ્વારા અનુસરાતી શ્રેષ્ઠ પદ્ધતિઓને અપનાવી શકે. આ એમઓયુ કોર્પોરેટ બાબતોના મંત્રાલય, ઈન્સ્ટિટ્યૂટ ઑફ ચાર્ટર્ડ અકાઉન્ટન્ટ્સ ઑફ ઈન્ડિયા અને ઇન્સ્ટિટ્યૂટ ઑફ પ્રોફેશનલ અકાઉન્ટન્ટ્સ ઑફ રશિયાને લાભકર્તા રહેશે.
પશ્ચાતભૂમિકા:
ઈન્સ્ટિટ્યૂટ ઑફ ચાર્ટર્ડ અકાઉન્ટન્ટ્સ ઑફ ઈન્ડિયા  ભારતમાં ચાર્ટર્ડ અકાઉન્ટન્ટ્સના વ્યવસાયના નિયમન માટે ચાર્ટર્ડ અકાઉન્ટન્ટ્સ કાયદા, 1949 હેઠળ સ્થપાયેલ કાનૂની સંસ્થા છે. આઈસીએઆઈએ શિક્ષણ, વ્યવસાયિક વિકાસ, ચાર્ટર્ડ અકાઉન્ટન્ટ્સના વ્યવસાયમાં પ્રગતિની સાથે અકાઉન્ટિંગ, ઑડિટિંગ અને નીતિશાસ્ત્રના ઉચ્ચ ધારાધોરણો જાળવવામાં અપાર યોગદાન આપ્યું છે જેને વૈશ્વિક રીતે સ્વીકૃતિ મળી છે. ઇન્સ્ટિટ્યૂટ ઑફ પ્રોફેશનલ અકાઉન્ટન્ટ્સ ઑફ રશિયા  રશિયામાં અકાઉન્ટન્ટ્સનું સૌથી મોટું બિનનફાના ઉદ્દેશવાળું એસોસિયેશન છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 107
આવાસ અને ગરીબી ઉન્મૂલન મંત્રાલય
સ્માર્ટ સીટી માટેના શહેરોની પસંદગીમાં સેલવાસ મોખરે
ઈરોડ, દીવ, બિહારશરીફ, ઈટાનગર અને કવરત્તી, બરેલી, મુરાદાબાદ અને શહરાનપુર ચોથા રાઉન્ડમાં પસંદ કરાયા
અત્યાર સુધીમાં પસંદ કરાયેલા કુલ 99 સ્માર્ટ શહેરોમાં પ્રસ્તાવિત રોકાણ રૂપિયા 2,03,979 કરોડ
નવી દિલ્હી, 19-01-2018
આવાસ અને શહેરી બાબતો  રાજ્યમંત્રી શ્રી હરદીપસિંહ પૂરીએ રાષ્ટ્રીય સ્માર્ટ સિટી પ્રતિયોગિતાનાં ચોથા રાઉન્ડનાં વિજેતા થયેલા શહેરોનાં નામ જાહેર કર્યાં હતા. પ્રેસને સંબોધતા મંત્રીશ્રીએ માહિતી આપી હતી કે, દાદરા નગર અને હવેલીનું સેલવાસ વિજેતા થયેલા શહેરોની યાદીમાં મોખરે રહ્યું છે. આ ઉપરાંત જીતેલા શહેરોમાં નિમ્નલિખિત શહેરોનો સમાવેશ થાય છે.
- ઇરોડ, તામિલનાડુ
- દિવ, દમણ અને દિવ
- બિહારશરીફ, બિહાર
- બરેલી, ઉત્તર પ્રદેશ
- ઇટાનગર, અરૂણાચલ પ્રદેશ
- મોરાદાબાદ, ઉત્તર પ્રદેશ
- સહરાનપુર, ઉત્તર પ્રદેશ
- કવરત્તી, લક્ષદ્વિપ
પ્રેસને સંબોધતા મંત્રીશ્રીએ જણાવ્યું હતુ, “એ આનંદની વાત છે કે વિજેતા થયેલા શહેરોએ પોતાને પસંદગીપાત્ર બનાવવા માટે સ્માર્ટ સિટી પ્રપોઝલની ગુણવાત્તામાં 19 ટકાની સરેરાશ સાથે સુધારો કર્યો છે; દરેક શહેરે એક અદ્વિતિય દૃષ્ટિકોણ વિકસાવ્યો છે અને પોતાનાં શહેરમાં એક પસંદ કરાયેલા વિસ્તારને લાઇટહાઉસ તરીકે વિકસાવ્યો છે.”
રૂ. 12,824 કરોડનાં રોકાણનાં પ્રસ્તાવ સાથે 9 શહેરોની પસંદગી કરવામાં આવી છે, જે પૈકી રૂ. 10,639 કરોડનો ઉપયોગ વિસ્તાર આધારિત વિકાસકાર્યો માટે કરવામાં આવશે અને રૂ. 2,185 કરોડ સમગ્ર શહેર માટેની યોજના માટે વાપરવામાં આવશે. જે આ વિસ્તારોમાં રહેતા 35.5 લાખ લોકોને અસર કરશે. સ્માર્ટ રસ્તાઓ, જળસંસ્થાનોનું કાયાકલ્પ, સાયકલ ટ્રેક, ચાલવાનાં રસ્તાઓ, સ્માર્ટ ક્લાસરૂમ, કૌશલ્ય વિકાસ કેન્દ્રો, સ્વાસ્થ્ય સેવાઓનું નવિનીકરણ જેવા વિકાસકાર્યો દ્વારા સમગ્ર શહેરને વિકાસાવાશે. આ ઉપરાંત કોમન કન્ટ્રોલ સેન્ટર અને આઇસીટી આધારિત નગરપાલિકાની સેવાઓનો પણ સમાવેશ થાય છે.
આ નવ 9 શહેરોમાં આશરે 409 પ્રોજેક્ટ કાર્યરત છે. આજની જાહેરાત બાદ સ્માર્ટ શહેરો તરીકે પસંદ કરાયેલા શહેરોની સંખ્યા 99 થાય છે. આ પહેલા જાન્યુઆરી, 2016માં 20 શહેરોને પસંદ કરવામાં આવ્યા હતા, મે -2016માં 13 શહેરો, સપ્ટેમ્બર, 2016માં 27 શહેરો અને જૂન 2017માં 30 શહેરોને પસંદ કરવામાં આવ્યા હતા. આ 9 નવા શહેરોની પસંદગી સાથે કુલ 99 સ્માર્ટ શહેરોમાં પ્રસ્તાવિત રોકાણ રૂપિયા 2,03,979 કરોડ થાય છે.
17 જાન્યુઆરી 2018 સુધીમાં રૂપિયા 1,38,730 કરોડની કિંમતના 2,948 પ્રોજેક્ટ અમલીકરણના વિવિધ તબક્કામાં ચાલી રહ્યા છે. રૂપિયા 2,237 કરોડના ખર્ચે 189 પ્રોજેક્ટ પૂર્ણ થઈ ગયા છે જ્યારે રૂપિયા 18,616 કરોડના ખર્ચે તૈયાર થનારા 495 પ્રોજેક્ટનું કાર્ય ચાલુ છે. વળી, રૂપિયા 15,885 કરોડના ખર્ચે તૈયાર થનારા 277 પ્રોજેક્ટ માટે ટેન્ડર બહાર પાડી દેવાયા છે અને રૂપિયા 1,01,992 કરોડના ખર્ચે તૈયાર 1,987 પ્રોજેક્ટ ડીપીઆરના તબક્કામાં છે.
NP/J.Khunt/GP
(Visitor Counter : 159
યુવા બાબતો અને રમત મંત્રાલય
યુવા બાબતો અને રમતગમતના કેન્દ્રીય મંત્રીએ રાષ્ટ્ર નિર્માણમાં વધુ યુવા સ્વયંસેવકોની નોંધણી માટે હાકલ કરી; તમામ સ્વયંસેવકોની કનેક્ટિવિટી સુનિશ્ચિત કરવા માટે ડિજિટાઇઝેશન ડ્રાઇવ
કેન્દ્રીય યુવા બાબતો અને રમતગમત મંત્રી શ્રી. અનુરાગ સિંહ ઠાકુરે રાષ્ટ્ર નિર્માણમાં યુવાનોની સામેલગીરી વધારવાના માર્ગ તરીકે નેહરુ યુવા કેન્દ્ર સંગઠન  અને રાષ્ટ્રીય સામાજિક સેવા  કાર્યક્રમોમાં યુવા સ્વયંસેવકોની નોંધણી વધારવા રાજ્યોને હાકલ કરી હતી. બીજા દિવસે ગુજરાતના માનનીય મુખ્યમંત્રી શ્રી ભૂપેન્દ્રભાઈ પટેલની હાજરી જોવા મળી.
ગુજરાતના કેવડિયા ખાતે યુવા બાબતો અને રમતગમતના મંત્રીઓની બે દિવસીય રાષ્ટ્રીય પરિષદના સમાપન દિવસે બોલતા શ્રી ઠાકુરે કોવિડ રોગચાળા દરમિયાન નાગરિક સમાજની સેવામાં યુવા સ્વયંસેવકોએ ભજવેલી મુખ્ય ભૂમિકા તરફ ધ્યાન દોર્યું અને કહ્યું કે રાજ્યોએ ભારતની વિશાળ યુવા ક્ષમતાનો ઉપયોગ કરવો જોઈએ અને તેમને રાષ્ટ્ર નિર્માણના પ્રોજેક્ટ્સની શ્રેણીમાં જોડવા જોઈએ. તેમણે દેશના યુવાનોને એકસાથે લાવવા અને એક મોબાઈલ એપ બનાવવા માટે ટેકનોલોજીનો ઉપયોગ કરવાની જરૂરિયાત પર ભાર મૂક્યો હતો જે દેશભરના યુવા સ્વયંસેવકોની લાસ્ટ માઈલ કનેક્ટિવિટી સુનિશ્ચિત કરશે.
બે દિવસીય કોન્ફરન્સ જેમાં વિવિધ રાજ્યોના યુવા બાબતો અને રમતગમતના 15 મંત્રીઓ સહિત 33 રાજ્યો અને કેન્દ્રશાસિત પ્રદેશોના પ્રતિનિધિઓ સામેલ થયા હતા તે ભારતને રમતગમતનું રાષ્ટ્ર બનાવવાના માર્ગ પર ચર્ચાઓ અને વિચાર-વિમર્શનું રાષ્ટ્રીય મંચ હતું. ચર્ચા દરમિયાન શ્રી ઠાકુરે કહ્યું કે તમામ રાજ્યોની એક કોમન ઇન્ફર્મેશન બેંક વિકસાવવાની જરૂર છે જે વિવિધ પ્રદેશોમાં પ્રવર્તમાન ઇન્ફ્રાસ્ટ્રક્ચર અને રમતગમતની શાખાઓ, કોચની સંખ્યા, સાધનોની સુવિધાઓને પ્રતિબિંબિત કરી શકે જેથી ભાવિ આયોજન સરળતાથી કરી શકાય. "અમારે અમારા ફોરવર્ડ પ્લાનિંગ તરફ વૈજ્ઞાનિક અભિગમ અપનાવવાની જરૂર છે. એવા રાજ્યો છે કે જેઓ અમુક રમતોમાં સારા છે, તેમની પાસે વધુ સારા કોચ અને બહેતર ઈન્ફ્રાસ્ટ્રક્ચર છે જેનો ઉપયોગ અન્ય રાજ્યોના રમતવીરો પણ કરી શકે છે.
માનનીય પ્રધાનમંત્રી શ્રીના વિઝનને સાકાર કરવા માટે સંકલન ચાવીરૂપ બનશે. નરેન્દ્ર મોદીજી ભારતને વિશ્વના ટોચના 10 રમતગમત દેશોમાં જોવા માટે. અમારે હંમેશા એથ્લીટને કેન્દ્રમાં રાખવાની હોય છે અને અમારી નીતિઓનું આયોજન કરતી વખતે પણ તેમના જીવન જીવવાની સરળતા જોવાની હોય છે," તેમણે કહ્યું.
SD/GP/JD
(Visitor Counter : 248
મંત્રીમંડળ
મંત્રીમંડળે ચૂંટણીલક્ષી વ્યવસ્થાપન અને વહીવટના ક્ષેત્રમાં ભારતીય ચૂંટણી પંચ અને માલદીવ્સના ચૂંટણી પંચ વચ્ચે સહયોગ અંગેના સમજૂતી કરારોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતીય ચૂંટણી પંચ અને માલદીવ્સના ચૂંટણી પંચની વચ્ચે ચૂંટણી વ્યવસ્થાપન અને વહીવટના ક્ષેત્રમાં સહયોગ અંગેના સમજૂતી કરારો ના પ્રસ્તાવને મંજૂરી આપી દીધી છે. તેમાં ચૂંટણી પ્રક્રિયાના સંગઠનાત્મક અને ટેકનીકલ વિકાસના ક્ષેત્રમાં જાણકારીઓ અને અનુભવોનું આદાનપ્રદાન, માહિતી વહેંચવામાં સહયોગ, સંસ્થાગત મજબૂતી અને ક્ષમતા નિર્માણ, કર્મચારીઓની તાલીમ અને નિયમિત રીતે પર ચર્ચા વિચારણા વગેરેનો સમાવેશ થાય છે.
પ્રસ્તાવિત એમઓયુ દ્વિપક્ષીય સહયોગને પ્રોત્સાહન આપશે. તેનો ઉદ્દેશ્ય માલદીવ્સના ચૂંટણી પંચને ટેકનીકલ સહાયતા/ક્ષમતા નિર્માણમાં સહાયતા આપવાનો, ચૂંટણી વ્યવસ્થાપન અને વહીવટના ક્ષેત્રમાં સહયોગ પર ધ્યાન આપવાનો છે.
DK/NP/DS/GP/RP
(Visitor Counter : 116
સમાજીક ન્યાય અને અધિકારીતા મંત્રાલય
મંત્રીમંડળે કેન્દ્રીય સૂચિમાં અન્ય પછાત વર્ગોમાં પેટા-વર્ગીકરણના મુદ્દાને તપાસવા માટે બંધારણની કલમ 340 હેઠળ બનાવવામાં આવેલા આયોગના કાર્યકાળમાં વધારાને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતાવાળી મંત્રીમંડળની બેઠકમાં આજે કેન્દ્રીય સૂચિમાં અન્ય પછાત વર્ગોમાં પેટા-વર્ગીકરણના મુદ્દાને તપાસવા માટે બંધારણની કલમ 340 હેઠળ બનાવવામાં આવેલા આયોગના કાર્યકાળના 31 જુલાઈ, 2021 પછીના 6 મહિના એટલે કે 31 જાન્યુઆરી, 2022 સુધીના અગિયારમાં વિસ્તરણને મંજૂરી આપી છે.
લાભ:
કાર્યકાળના સૂચિત વિસ્તરણ અને તેના સંદર્ભની શરતોમાં વધારો "આયોગ" ને વિવિધ હિતધારકો સાથે પરામર્શ કર્યા પછી ઓબીસીના પેટા-વર્ગીકરણના મુદ્દા પર એક વ્યાપક અહેવાલ રજૂ કરવા માટે સક્ષમ બનાવશે.
અમલીકરણ સૂચિ:
“આયોગ”ની મુદત 31.07.2021થી 31.01.2022 6 મહિના સુધી વધારવાનો આદેશ રાષ્ટ્રપતિની મંજૂરી સાથે સૂચિત કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 178
શ્રમ અને રોજગાર મંત્રાલય
અસંગઠિત ક્ષેત્રમાં કામ કરતાં કામદારો માટે પ્રધાનમંત્રી શ્રમ યોગી માન-ધનયોજના
અમદાવાદ, 18-02-2019
ભારત સરકાર, શ્રમ અને રોજગાર મંત્રાલય, શ્રમ કલ્યાણ સંગઠન, નવી દિલ્હીએ અસંગઠિત ક્ષેત્રના કામદારો માટે વૃદ્ધાવસ્થાના રક્ષણની ખાતરી કરવા માટે પ્રધાનમંત્રી શ્રમ યોગી માન-ધનયોજના . આ યોજના 15 મી ફેબ્રુઆરી 2019 થી સમગ્ર દેશમાં લાગુ કરવામાં આવી છે. જેની માહિતી જનસેવા કેન્દ્રો  પરથી પ્રાપ્ત થશે.
અસંગઠિત કામદારો મોટેભાગે ઘર આધારિત કામો, શેરી વિક્રેતાઓ, મધ્યાહ્ન ભોજનના કામદારો, કૂલી, ઇંટ ભઠ્ઠાવાળા કામદારો, મોચી, રાગ પિકર્સ, ઘરઘાટી,ધોબી , રીક્ષા ખેંચનાર , જમીનવિહોણા મજૂરો, પોતાના ખાતા કામદારો, કૃષિ કામદારો, બાંધકામ કામદારો, બીડીના કામદારો, હાથ વણાટ કામદારો, ચામડાના કામદારો, સિનેમા કામદારો, ખાણ કામદારો અને સમાન અન્ય વ્યવસાયો જેની માસિક આવક રૂ. 15,000 / - પ્રતિ મહિના અથવા તેનાથી ઓછું અને 18-40 વર્ષની વય જૂથ છે. તેમને નવી પેન્શન સ્કીમ , કર્મચારી સ્ટેટ ઇન્સ્યોરન્સ કોર્પોરેશન  યોજના અથવા કર્મચારી પ્રોવિડન્ટ ફંડ ઓર્ગેનાઇઝેશન  હેઠળ આવરી લેવાયેલનથી. વધુમાંતેઓ આવકવેરો ચુકવનાર ન હોવો જોઈએ.
બિનસંગઠિત કામદારો જનસેવા કેન્દ્રો  દ્વારા નોંધણી કરી શકાશે, જેમની પાસે આધાર કાર્ડ અને બચત બેંક ખાતું / જન ધન ખાતા નંબર હોય. નોંધણી માટે જનસેવા કેન્દ્રો  માં જતી વખતે, નોંધણી માટે આધાર કાર્ડ, બેંક પાસબુક અને પ્રારંભિક યોગદાન રકમ રોકડમાં સાથે રાખવાની રહેશે.
યોજનાનો લાભ લેવા માંગતા અસંગઠિત કામદારો તેમની નજીકના જનસેવા કેન્દ્રોની મુલાકાત લેશે. નજીકના જનસેવા કેન્દ્ર  શોધવા માટે, કૃપા કરીને locator.csccloud.in ની મુલાકાત લો.
યોજનાની વિગતો અને યોજના માટેની પાત્રતા અને પ્રક્રિયા, જનસુવિધા કેન્દ્ર,એલ.આઈ.સી ની વેબસાઇટ અને શ્રમ અને રોજગાર મંત્રાલયની વેબસાઇટ પર ઉપલબ્ધ રહેશે. લાભાર્થીઓ જિલ્લા શ્રમ કચેરીઓ, એલઆઈસી કચેરીઓ, સેન્ટ્રલ લેબર ઑફિસો, ઇપીએફ અને ઇએસઆઈસી ઑફિસની મુલાકાત લઈ શકે છે.
નોંધ : જો અરજી કરવામાં કોઈપણ જાતની તકલીફ પડે તો અરજદાર નજીકના બીડી કામદાર/લાઈમ સ્ટોન ડોલોમાંઈટ ખાણ કામદાર દવાખાનાનો સંપર્ક કરે. જે ગુજરાત માં અમદાવાદ, સારસા , બોરસદ, કરખડી, પાટણ, વડનગર, પાલનપુર છોટા-ઉદેપુર, રાણાવાવ, ડુંગરપુર-કવોરી, ગડુ  આવેલા છે.
આ યોજના માટે નીચેના અધિકારીઓનો પણ સંપર્ક કાર્યાલય સમયમાં કરી શકશે.
|
|
૧. શ્રીમાન કલ્યાણ અને ઉપકર આયુક્ત ,અમદાવાદ
૨. શ્રીમાન સહાયક કલ્યાણ અને ઉપકર આયુક્ત , અમદાવાદ
૩. શ્રીમાન કલ્યાણ પ્રશાસક , અમદાવાદ
|
|
સરનામું :
કાર્યાલય કલ્યાણ અને ઉપકર આયુક્ત ,
ભારત સરકાર, શ્રમ અને રોજગાર મંત્રાલય, શ્રમ કલ્યાણ સંગઠન,
બી. ડી. પટેલ હાઉસ, ૫મો માળ, “બી“ બ્લોક, નારણપુરા રોડ
અમદાવાદ – ૩૮૦૦૧૪
ફોન નં : ૦૭૯ ૨૭૬૮ ૨૮૮૮/૩૮૮૮
ઈમેલ : wcc.ahd-mole[at]gov[dot]in
NP/J.KHUNT/GP
(Visitor Counter : 991
વિજ્ઞાન અને ટેકનોલોજી મંત્રાલય
રોગને શોધવા માટે ઓછા ખર્ચે સ્માર્ટ નેનો ડિવાઇસીસ પર કાર્યરત સંશોધનકર્તાને SERB મહિલા એક્સેલન્સ એવોર્ડ મળ્યો
હૈદરાબાદના નેશનલ ઇન્સ્ટિટ્યૂટ ઓફ એનિમલ બાયોટેકનોલોજી ના વૈજ્ઞાનિક ડૉ. સોનૂ ગાંધીને પ્રતિષ્ઠિત એસઇઆરબી મહિલા શ્રેષ્ઠતા એવોર્ડથી નવાજવામાં આવ્યા છે. તેણે તાજેતરમાં સંધિવા , હ્રદયરોગ  અને જાપાનીઝ એન્સેફાલીટીસ  ને શોધવા માટે એક સ્માર્ટ નેનો-ડિવાઇસ વિકસિત કર્યું છે.
વિજ્ઞાન અને તકનીકી વિભાગ  ના વિજ્ઞાન અને એન્જિનિયરિંગ રિસર્ચ બોર્ડ  દ્વારા સ્થાપિત આ એવોર્ડ, વિજ્ઞાન અને એન્જિનિયરિંગના સીમા ક્ષેત્રમાં યુવા મહિલા વિજ્ઞાનિકોની ઉત્કૃષ્ટ સંશોધન સિદ્ધિઓને માન્યતા આપે છે.
તેના જૂથ દ્વારા વિકસિત સ્માર્ટ નેનો-ડિવાઇસ, ફંક્શનલ ગ્રાફિન અને વિશિષ્ટ એન્ટિબોડીઝ સાથે એમિનાના મિશ્રણનો ઉપયોગ કરીને રોગોના બાયોમાર્કર્સને શોધવામાં મદદ કરે છે.
વિકસિત સેન્સર અતિ-ઉચ્ચ સંવેદનશીલતા, ઓપરેશનની સરળતા અને ટૂંકા પ્રતિભાવ સમય જેવા ઘણા મહત્વપૂર્ણ ફાયદાઓ પ્રદાન કરે છે, જેને પોઇન્ટ-ઓફ-કેર પરીક્ષણ માટે ચીપમાં સરળતાથી માઉન્ટ કરી શકાય છે. આ વિકસિત સેન્સરે પરંપરાગત તકનીકો પર સ્પષ્ટ ફાયદો દર્શાવ્યો છે અને તે ખૂબ સંવેદનશીલ છે. તેઓ રોગોની વહેલી તકે તપાસ કરીને ઝડપી અને વધુ અસરકારક અને ઓછી ખર્ચાળ સારવારની ખાતરી કરી શકે છે.
તેનું સંશોધન ટ્રાન્સડ્યુસર્સ તરીકે ઓળખાતા ઉપકરણોની સપાટી પર નેનો મેટર અને બાયોમોલેક્યુલ્સ વચ્ચેની ક્રિયા પ્રતિક્રિયાની સમજ પર આધારિત છે, જે સિસ્ટમમાંથી ઉર્જા મેળવે છે અને બેક્ટેરિયલ અને વાયરલ રોગોને શોધી કાઢવા, પશુચિકિત્સા અને કૃષિ અનુપ્રયોગો, ખોરાક વિશ્લેષણ અને પર્યાવરણીય નિરીક્ષણને લઈને બાયોસેન્સરની નવી પેઢીના વિકાસ માટે આનો પ્રસાર કરે છે
ડૉ. સોનૂની પ્રયોગશાળાએ ફળો અને શાકભાજીમાં મુખ્યત્વે ફંગલ અને જમીનમાં જીવાતોને નિયંત્રણમાં લેવા માટે ઉપયોગમાં લેવાતા પેસ્ટિસાઇડ્સને શોધવા માટે ઇલેક્ટ્રો-કેમિકલ તેમજ માઇક્રોફ્લુઇડિક આધારિત નેનોસેન્સર વિકસિત કર્યા છે. સમાંતર અધ્યયનમાં, તેની લેબોરેટરીએ એક કેન્સર બાયોમાર્કરની અલ્ટ્રાફાસ્ટ સેન્સિંગ વિકસાવી છે. આ વિકસિત કેન્સર બાયોસેન્સર, જેને યુરોકીનાઝ પ્લાઝ્મિનોજેન એક્ટિવેટર રીસેપ્ટર  કહેવામાં આવે છે, તેનો ઉપયોગ માત્રાત્મક સાધન તરીકે થઈ શકે છે, જેનાથી કેન્સરના દર્દીઓમાં યુપીઆરએ શોધી કાઢવાનો વિકલ્પ બને છે. આ સંશોધન 'બાયોસેન્સર અને બાયોઇલેક્ટ્રોનિક્સ' જર્નલમાં પ્રકાશિત થયું છે.
તાજેતરમાં, તેમની લેબોરેટરીએ દૂધ અને માંસના નમૂનાઓમાં ઝેર  શોધવા માટે ઝડપી અને સંવેદનશીલ માઇક્રોફ્લુઇડિક ઉપકરણો બનાવ્યા છે, જેને એપ્ટામર્સ તરીકે ઓળખાય છે. તેમણે ખોરાકની સલામતીમાં ગુણાત્મક અને માત્રાત્મક વિશ્લેષણ માટે તાત્કાલિક ખોરાકના ઝેર શોધવા માટે અફલાટોક્સિન બી-1ની વહેલી તપાસ માટે માઇક્રોફ્લુઇડિક પેપર ડિવાઇસ વિકસાવી છે. તેમના હાલના એક પ્રોજેક્ટમાં આરોગ્યના પાસાના સંવેદનશીલ, આર્થિક અને ઝડપી નિદાન માટે સીઆરઆઇએસપીઆર-સીએએસ 13નો ઉપયોગ કરીને સાલ્મોનેલા મલ્ટિમોડલ ઘટકો અને ક્વોન્ટમ બિંદુઓ આધારિત ઇલેક્ટ્રોકેમિકલ બાયોસેન્સર્સ શોધવાનું લક્ષ્ય છે.
તે નવા પરવડે તેવા અને ફિલ્ડ-લાગુ વિશ્લેષણાત્મક સાધનોના વિકાસ પર ધ્યાન કેન્દ્રિત કરી રહી છે જે રોગની વહેલી તકે તપાસ માટે પોઇન્ટ ઓફ કેર  ડાયગ્નોસ્ટિક્સ પ્રદાન કરે છે, ત્યાં આરોગ્ય સમસ્યાઓ હલ કરવા માટે સમય વ્યવસ્થાપનની સુવિધા મળી છે.
[વધુ માહિતી માટે ડો. સોનુ ગાંધી  નો સંપર્ક કરી શકાય છે.]
SD/GP/JD
(Visitor Counter : 191
સૂક્ષ્મ, લઘુ અને મધ્યમ ઉદ્યોગ મંત્રાલય
આત્મનિર્ભર ભારત અંતર્ગત MSME માટે યોજનાઓનું અમલીકરણ
દેશમાં સૂક્ષ્મ, લઘુ અને મધ્યમ ઉદ્યોગો  ક્ષેત્રને પ્રોત્સાહન આપવા માટે સરકારે આત્મનિર્ભર ભારત અભિયાન હેઠળ ઘણી પહેલ કરી છે. બે મુખ્ય યોજનાઓની વિગતો નીચે મુજબ છે.
- ઇમરજન્સી ક્રેડિટ લાઇન ગેરંટી સ્કીમ : ઇમર્જન્સી ક્રેડિટ લાઇન ગેરંટી સ્કીમ ની જાહેરાત મે, 2020 માં આત્મનિર્ભર ભારત પેકેજના ભાગ રૂપે કરવામાં આવી હતી જેથી લાયક MSME અને અન્ય બિઝનેસ એન્ટરપ્રાઇઝને તેમની ઓપરેશનલ જવાબદારીઓને પહોંચી વળવા અને બિઝનેસ રિઝ્યૂમે જોવામાં મદદ મળે. કોવિડ-19 કટોકટીથી થતી તકલીફ. આ યોજના અર્થતંત્રના તમામ ક્ષેત્રોને આવરી લે છે. આ હેઠળ, સભ્ય ધિરાણ સંસ્થાઓ ને તેમના દ્વારા પાત્ર ઉધાર લેનારાઓને આપવામાં આવેલી ક્રેડિટ સુવિધાના સંદર્ભમાં 100% ગેરંટી આપવામાં આવે છે. આ યોજના 31.03.2023 સુધી માન્ય છે.
- સ્વનિર્ભર ભારત  ફંડ: ભારત સરકારે MSMEsમાં ઇક્વિટી ફંડિંગનો ઉપયોગ કરવા માટે નામકરણ સ્વનિર્ભર ભારત  ફંડ સાથે ભંડોળની જાહેરાત કરી છે જેમાં વિકાસની સંભાવના અને સધ્ધરતા છે. આ યોજના હેઠળ સરકારને ભારત સરકાર તરફથી રૂ. 10,000 કરોડના ભંડોળની જોગવાઈ છે.
MSME મંત્રાલયે 7મી સપ્ટેમ્બર, 2021ના રોજ MSME સેક્ટર પર MSME વર્ગીકરણમાં ફેરફારની અસરનું મૂલ્યાંકન કરવા સ્મોલ ઈન્ડસ્ટ્રીઝ ડેવલપમેન્ટ બેંક ઓફ ઈન્ડિયા ને એક અભ્યાસ સોંપ્યો હતો. આ અભ્યાસના સંદર્ભની શરતોમાં અન્ય બાબતોની સાથે કોવિડ-19 રોગચાળાને કારણે MSME ક્ષેત્રને થયેલા નુકસાનનું મૂલ્યાંકન પણ સામેલ હતું. આ અભ્યાસ SIDBI દ્વારા 20 રાજ્યો અને 2 કેન્દ્રશાસિત પ્રદેશોમાં ફેલાયેલા 1,029 MSMEનો સમાવેશ કરીને રેન્ડમ સેમ્પલ પૂલ લઈને હાથ ધરાયેલા સર્વે પર આધારિત હતો. 27મી જાન્યુઆરી, 2022ના રોજ સબમિટ કરાયેલા અભ્યાસનો અહેવાલ દર્શાવે છે કે ઉત્તરદાતામાંથી 67 ટકા MSME 3 મહિનાના સમયગાળા માટે અસ્થાયી રૂપે બંધ હતા. અભ્યાસ દર્શાવે છે કે સર્વેક્ષણ કરાયેલા લગભગ 65 ટકા MSMEએ ઇમરજન્સી ક્રેડિટ લાઇન ગેરંટી સ્કીમ હેઠળ લાભો મેળવ્યા છે અને લગભગ 36 ટકા ઉત્તરદાતાઓએ પણ ક્રેડિટ ગેરંટી ફંડ ટ્રસ્ટ ફોર માઇક્રો એન્ડ સ્મોલ એન્ટરપ્રાઇઝીસ સ્કીમ હેઠળ લોન લીધી છે.
આ માહિતી સૂક્ષ્મ લઘુ અને મધ્યમ ઉદ્યોગોના રાજ્ય મંત્રી શ્રી ભાનુ પ્રતાપ સિંહ વર્માએ રાજ્યસભામાં એક લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 185.20 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 11,639 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 1,222 દર્દીઓ સાજા થયા, કુલ વધીને 4,24,98,789 દર્દીઓ સાજા થયા
છેલ્લા 24 કલાકમાં ભારતમાં 1,033 નવા કેસ નોંધાયા
દૈનિક પોઝિટિવીટી દર 0.21% પહોંચ્યો
સાપ્તાહિક પોઝિટિવીટી દર હાલમાં 0.22% છે
કુલ 79.25 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,82,039 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 121
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 218.17 કરોડને પાર
12-14 વર્ષની વય જૂથ માટે 4.09 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 40,750
છેલ્લા 24 કલાકમાં 4,272 દૈનિક નવા કેસ નોંધાયા
સાજા થવાનો દર હાલમાં 98.72%
સાપ્તાહિક પોઝિટિવિટી દર 1.51%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 218.17 Cr  ને વટાવી ગયું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 4.09 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે,18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10415125
|
|
બીજો ડોઝ
|
|
10118337
|
|
સાવચેતી ડોઝ
|
|
7007335
|
|
FLWs
|
|
પ્રથમ ડોઝ
|
|
18436674
|
|
બીજો ડોઝ
|
|
17715777
|
|
સાવચેતી ડોઝ
|
|
13624628
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
40994192
|
|
બીજો ડોઝ
|
|
31672418
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61933703
|
|
બીજો ડોઝ
|
|
53025284
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
561241218
|
|
બીજો ડોઝ
|
|
515634108
|
|
સાવચેતી ડોઝ
|
|
93348713
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
204023650
|
|
બીજો ડોઝ
|
|
196934729
|
|
સાવચેતી ડોઝ
|
|
47930110
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127664915
|
|
બીજો ડોઝ
|
|
123120703
|
|
સાવચેતી ડોઝ
|
|
46953129
|
|
સાવચેતી ડોઝ
|
|
20,88,63,915
|
|
કુલ
|
|
2,18,17,94,748
|
||
||
||
|
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 40,750 થયો છે. દેશના કુલ પોઝિટિવ કેસના 0.09% સક્રિય કેસ છે.
પરિણામે, ભારતનો રિકવરી રેટ 98.72% છે. છેલ્લા 24 કલાકમાં 4,474 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,40,13,999 છે.
છેલ્લા 24 કલાકમાં 4,272 નવા કેસ નોંધાયા છે.
છેલ્લા 24 કલાકમાં કુલ 3,16,916 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 89.47 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 1.51% છે અને દૈનિક સકારાત્મકતા દર 1.35% હોવાનું નોંધાયું છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 104
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને મંગોલિયાના રાષ્ટ્રપતિ માનનીય શ્રી ખાલ્તમાગિન બટુલ્ગા દ્વારા સંયુક્ત રીતે બુદ્ધની મૂર્તિનું અનાવરણ કરવામાં આવ્યું
પ્રધાનમંત્રી નરેન્દ્ર મોદી અને મંગોલિયાના રાષ્ટ્રપતિ માનનીય શ્રી ખાલ્તમાગીન બટુલ્ગા દ્વારા સંયુક્ત રીતે ઉલાનબટોરા ખાતે ઐતિહાસિક ગંડાન તેગચેન્લિંગ મઠમાં ભગવાન બુદ્ધ અને તેમના બે અનુયાયીઓની મૂર્તિનું અનાવરણ કરવામાં આવ્યું હતું.
પ્રધાનમંત્રીએ 2015માં મંગોલિયાની મુલાકાત વખતે ગંડાન તેગચેન્લિંગ મઠ ખાતે પૂજા-અર્ચના કરી હતી અને જાહેરાત કરી હતી કે તેઓ આ મઠને ભગવાન બુદ્ધની મૂર્તિની ભેટ આપશે. આ સમયે તેમણે બંને દેશો અને લોકો વચ્ચે સમાન બૌદ્ધ વારસો અને સાંસ્કૃતિક જોડાણ હોવાની વાત જણાવી હતી.
ભગવાન બુદ્ધ બેઠા હોય તેવી મુદ્રામાં આ મૂર્તિ તૈયાર કરવામાં આવી છે અને સાથે તેમના બે શિષ્યો છે જે શાંતિ અને સહ-અસ્તિત્વ સાથે કરુણાનો સંદેશ આપે છે. આ મહિનાની શરૂઆતમાં 6-7 સપ્ટેમ્બર 2019 દરમિયાન ઉલાનબટોરા ખાતે યોજાયેલ સંવાદ ચર્ચાના ત્રીજા સંસ્કરણ દરમિયાન આ મૂર્તિને ગંડાન મઠ ખાતે સ્થાપિત કરવામાં આવી હતી. સંવાદ ચર્ચાના ત્રીજા સંસ્કરણમાં વિવિધ દેશોમાં બૌદ્ધ ધાર્મિક અગ્રણીઓ, તજજ્ઞો અને વિદ્વાનો બૌદ્ધવાદ સંબંધિત સમકાલીન પ્રશ્નો પર ગંભીર વિચાર કરવા માટે એકત્ર થયા હતા.
ગંડાન તેગચેન્લિંગ મઠ મંગોલિયાના બૌદ્ધધર્મીઓ માટેનું મુખ્ય કેન્દ્ર છે અને બૌદ્ધ વારસાની મૂલ્યવાન વસ્તુઓનું સંગ્રહસ્થાન છે. ત્યાં 21-23 જૂન 2019 દરમિયાન એશિયન બુદ્ધિસ્ટ કોન્ફરન્સ ફોર પીસ ની 11મી મહાસભાનું આયોજન કરવામાં આવ્યું હતું. તે દરમિયાન આ પરિષદની 50મી વર્ષગાંઠની ઉજવણી કરવામાં આવી હતી. ભારત, દક્ષિણ કોરિયા, રશિયા, શ્રીલંકા, બાંગ્લાદેશ, ભૂતાન, નેપાળ, ઉત્તર કોરિયા, LPDR, થાઈલેન્ડ, જાપાન વગેરે સહિત 14 દેશોનાં 150થી વધુ મહેમાનો તેમાં ઉપસ્થિત રહ્યા હતા.
આજે પ્રધાનમંત્રી અને મંગોલિયાના રાષ્ટ્રપતિ માનનીય શ્રી ખાલ્તમાગીન બટુલ્ગા દ્વારા કરવામાં આવેલું મૂર્તિનું અનાવરણ ભગવાન બુદ્ધના સાર્વત્રિક સંદેશ માટે બંને દેશોના સહિયારા આદરનું પ્રતિક દર્શાવે છે.
DK/J.Khunt/GP/RP
(Visitor Counter : 219
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી સોમવારે 10 ઓગસ્ટના રોજ આંદામાન અને નિકોબાર ટાપુઓ ને શ્રેષ્ઠ કનેક્ટિવિટી પ્રદાન કરતાં સબમરિન કેબલ કનેક્ટિવિટી પ્રોજેક્ટનું ઉદ્ઘાટન કરશે
આંદામાન અને નિકોબારના ટાપુઓને હાઈ-સ્પીડ બ્રોડબેન્ડ કનેક્ટિવિટી મળશે
ચેન્નાઈ-પોર્ટ બ્લેર તથા પોર્ટબ્લેર અને 7 ટાપુઓ વચ્ચે આશરે 2300 કિલોમીટરની લંબાઈ ધરાવતા અંડર સી ઓપ્ટિકલ ફાઇબર કેબલ પાથરવામાં આવ્યાં
ઇ-ગવર્નન્સ, પ્રવાસન અને ઇન્ફોર્મેશન ટેકનોલોજીને મોટું પ્રોત્સાહન મળશે
પ્રધાનમંત્રી શ્રી નરેન્દ્ર મોદી 10 ઓગસ્ટ, 2020ના રોજ ચેન્નાઈ અને પોર્ટ બ્લેરને જોડતા સબમિરન ઓપ્ટિકલ ફાઇબર કેબલ નું વીડિયો કોન્ફરન્સિંગના માધ્યમથી ઉદ્ઘાટન કરશે અને દેશને અર્પણ કરશે. સબમરિન કેબલ પોર્ટ બ્લેરને સ્વરાજ દ્વીપ , લિટલ આંદામાન, કાર નિકોબાર, કમોરટા, ગ્રેટ નિકોબાર, લોંગ આઇલેન્ડ અને રંગાટ સાથે પણ જોડશે. આ જોડાણ ભારતના અન્ય રાજ્યોની જેમ આંદામાન અને નિકોબાર ટાપુઓને વધારે ઝડપી અને વધુ વિશ્વસનીય મોબાઇલ અને લેન્ડલાઇન ટેલીકોમ સેવાઓ પ્રદાન કરવા સક્ષમ બનાવશે. આ પ્રોજેક્ટનો શિલાન્યાસ આદરણીય પ્રધાનમંત્રીએ પોર્ટ બ્લેરમાં 30 ડિસેમ્બર, 2018ના રોજ કર્યું હતું.
એકવાર પ્રોજેક્ટનું ઉદ્ઘાટન થયા પછી, સબમરિન ઓએફસી ચેન્નાઈ અને પોર્ટ બ્લેર વચ્ચે 2 x 200 ગિગાબિટ્સ પ્રતિ સેકન્ડ  અને પોર્ટ બ્લેર અને અન્ય ટાપુઓ વચ્ચે 2 x 100 Gbps બેન્ડવિડ્થ પ્રદાન કરશે. આ ટાપુઓને વિશ્વસનીય, મજબૂત અને હાઇ-સ્પીડ ટેલીકોમ અને બ્રોડબેન્ડ સુવિધાઓની જોગવાઈ ગ્રાહકોના દ્રષ્ટિકોણથી તેમજ વ્યૂહાત્મક અને વહીવટી કારણોસર સીમાચિહ્નરૂપ સફળતા બની રહેશે. 4જી મોબાઇલ સેવાઓમાં પણ મોટો સુધારો થશે, જે મર્યાદિત બેકહૉલ બેન્ડવિડ્થને કારણે મર્યાદિત હતી.
ટેલીકોમ અને બ્રોડબેન્ડ કનેક્ટિવિટી વધવાથી આ ટાપુઓમાં પ્રવાસનને વેગ મળશે અને રોજગારીનું સર્જન થશે, જેથી અર્થતંત્રને પ્રોત્સાહન મળશે અને જીવનધોરણ સુધરશે. વધારે સારી કનેક્ટિવિટીથી ઇ-ગવર્નન્સ સેવાઓ સરળતાપૂર્વક પ્રદાન કરી શકાશે, જેમ કે, ટેલીમેડિસિન અને ટેલી-એજ્યુકેશન. જ્યારે નાનાં ઉદ્યોગસાહસોને ઇ-કોમર્સમાં તકોમાંથી ફાયદો થશે, ત્યારે શૈક્ષણિક સંસ્થાઓ ઇ-લર્નિંગ અને જ્ઞાનની વહેંચણી માટે બેન્ડવિડ્થની સંવર્ધિત ઉપલબ્ધતાનો ઉપયોગ કરશે. બિઝનેસ પ્રોસેસ આઉટસોર્સિંગ સેવાઓ તથા અન્ય મધ્યમ અને મોટા ઉદ્યોગસાહસોને પણ શ્રેષ્ઠ જોડાણના ફાયદા મળશે.
આ પ્રોજેક્ટને સંચાર મંત્રાલયના ટેલીકમ્યુનિકેશન્સ વિભાગ અંતર્ગત યુનિવર્સલ સર્વિસ ઓબ્લિગેશન ફંડ  દ્વારા ભારત સરકારનું ફંડ પ્રાપ્ત થાય છે. જ્યારે આ પ્રોજેક્ટનો અમલ ભારત સંચાર નિગમ લિમિટેડ  કરે છે, ત્યારે ટેલીકમ્યુનિકેશન્સ કન્સલ્ટન્ટ્સ ઇન્ડિયા લિમિટેડ  ટેકનિકલ સલાહકાર છે. આશરે 2300 કિલોમીટરની લંબાઈ ધરાવતી સબમરિન ઓએફસી કેબલ આશરે રૂ. 1224 કરોડનાં ખર્ચે પાથરવામાં આવ્યા છે અને આ પ્રોજેક્ટ સમયસર પૂર્ણ થયો છે.
SD/BT
(